20\_\_\_.gada \_\_\_.\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr.\_\_\_\_ \_\_\_ .§)

**Paaugstinātas bīstamības objektu apzināšanas, noteikšanas,**

 **kā arī civilās aizsardzības un katastrofas pārvaldīšanas**

 **plānošanas un īstenošanas kārtība**

Izdoti saskaņā ar Civilās aizsardzības un katastrofu

pārvaldīšanas likuma 8.panta otrās daļu trešo punktu

1. **Vispārīgais jautājums**
2. Noteikumi nosaka paaugstinātas bīstamības objektu apzināšanas, noteikšanas, civilās aizsardzības un katastrofas pārvaldīšanas plānošanas un īstenošanas kārtību.

**II. Paaugstinātas bīstamības objekta apzināšanas un noteikšanas kārtība**

2. Par paaugstinātas bīstamības objektiem var noteikt šādus objektus:

2.1. A kategorijā:

2.1.1. objektus, kuros ražo, lieto, apsaimnieko vai uzglabā bīstamās vielas un kuriem saskaņā ar normatīvo aktu prasībām par rūpniecisko avāriju riska novērtēšanas kārtību un riska samazināšanas pasākumiem jāizstrādā drošības pārskati;

2.1.2. valsts nozīmes jonizējošā starojuma objektus;

2.1.3. objektus, kuros veic darbu ar 4.riska grupas bioloģiskajiem aģentiem, un laboratorijas, kurās var tikt izmeklēti paraugi 4.riska grupas bioloģisko aģentu noteikšanai;

2.1.4. A drošuma klases hidroelektrostaciju hidrotehniskās būves;

2.1.5. publiskās lietošanas dzelzceļa infrastruktūras objektus – Daugavpils, Jelgavas, Liepājas, Rēzekne 2, Ventspils, Bolderājas, Mangaļu un Šķirotavas stacijas.

2.1.6. objektus, kuros ir elektromagnētisko lauku izstarojošas iekārtas ar jaudu, lielāku par 1 MW.

3.2. B kategorijā:

3.2.1. objektus, kuros ražo, lieto, apsaimnieko vai uzglabā bīstamās vielas un kuriem saskaņā ar normatīvo aktu prasībām par rūpniecisko avāriju riska novērtēšanas kārtību un riska samazināšanas pasākumiem jāizstrādā rūpniecisko avāriju novēršanas programmas;

3.2.2. objektus, kuros veic darbu ar 3.riska grupas bioloģiskajiem aģentiem, tai skaitā laboratorijas, kurās var tikt izmeklēti paraugi 3.riska grupas bioloģisko aģentu noteikšanai.

4.3. C kategorijā:

4.3.1. objektus, kuros bīstamo vielu maksimālie daudzumi ir vienādi vai lielāki par šo noteikumu 1.pielikuma 1.tabulā norādītajiem kvalificējošajiem daudzumiem vai bīstamo vielu daudzuma kritērijs, kas aprēķināts, ņemot vērā šo noteikumu 1.pielikuma 2.tabulā norādītos kvalificējošos daudzumus, ir vienāds ar 1 vai lielāks par 1;

4.3.2. objekti, kuri veic bīstamo kravu uzglabāšanu, piemēro noteikumu 1.pielikuma 1.tabulā norādīto kvalificējošo daudzumu vai bīstamo vielu daudzuma kritēriju, kas aprēķināts, ņemot vērā šo noteikumu 1.pielikuma 2.tabulā norādītos kvalificējošos daudzumus, ir vienāds ar 1 vai lielāks par 1;

4.3.3. objektus, kuri veic darbu ar 2.riska grupas bioloģiskajiem aģentiem, tai skaitā laboratorijas, kurās var tikt izmeklēti paraugi 2.riska grupas bioloģisko aģentu noteikšanai;

4.3.4. elektroenerģijas ražošanas objektus, kuru uzstādītā jauda pārsniedz 100 MW;

4.3.5. objekti, kuros veic darbības ar dabasgāzi (izņemot patērēšanu) un kuru gāzes cauruļvados spiediens pārsniedz 1,6 MPa.

5. Valsts ugunsdzēsības un glābšanas dienestam informāciju par paaugstinātas bīstamības objektiem (2.pielikums) katru gadu līdz 20.janvārim apzina un iesniedz šādas institūcijas:

5.1. Valsts SIA ”Latvijas Vides, ģeoloģijas un meteoroloģijas centrs” – par šo noteikumu 2.1.1., 3.2.1., 4.3.1., 4.3.2. apakšpunktā minētajiem paaugstinātas bīstamības objektiem;

5.2. Valsts vides dienests – par šo noteikumu 2.1.2., 2.1.4. apakšpunktā minētajiem paaugstinātas bīstamības objektiem;

5.3. Latvijas Nacionālais akreditācijas birojs – par šo noteikumu 2.1.3., 3.2.2., 4.3.3. apakšpunktā minētajiem paaugstinātas bīstamības objektiem;

5.4. Valsts dzelzceļa administrācija – par šo noteikumu 2.1.5. apakšpunktā minētajiem paaugstinātas bīstamības objektiem;

5.5. VAS ”Elektroniskie sakari” – par šo noteikumu 2.1.6. apakšpunktā minētajiem paaugstinātas bīstamības objektiem;

5.6. Sabiedrisko pakalpojumu regulēšanas komisija – par šo noteikumu 4.3.4., 4.3.5. apakšpunktā minētajiem objektiem;

6. Valsts ugunsdzēsības un glābšanas dienests izvērtē šo noteikumu 2.pielikumā sniegto informāciju un sagatavo paaugstinātas bīstamības objektu sarakstu normatīvajos aktos noteiktajā kārtībā iesniegšanai Ministru kabinetā.

**III. Civilās aizsardzības un katastrofas pārvaldīšanas plānošanas un īstenošanas kārtība paaugstinātas bīstamības objektā**

7. Paaugstinātas bīstamības objekta īpašnieks vai tiesiskais valdītājs (turpmāk – īpašnieks) objektā nozīmē atbildīgo personu par civilās aizsardzības jautājumiem.

8. Īpašnieks civilās aizsardzības un katastrofas pārvaldīšanas plānošanas ietvaros paaugstinātas bīstamības objektā nodrošina šādus pasākumus:

8.1. novērtē risku un, pamatojoties uz risku novērtējumu, nosaka preventīvos, gatavības, reaģēšanas un seku likvidēšanas pasākumus;

8.2. pamatojoties uz risku novērtējumu, apzina un plāno resursus negadījumu vai avāriju gadījumiem un noteikto pasākumu īstenošanai;

8.3. apzina paaugstinātas bīstamības objektā esošo bīstamo vielu īpašības, fizikālo stāvokli, iespējamās ķīmiskās reakcijas un izvieto bīstamas vielas objektā tā, lai nepieļautu to savstarpējo iedarbību, kas rada vai var radīt kaitējumu videi, cilvēka dzīvībai vai veselībai, un var izraisīt katastrofu, negadījumu vai avāriju objektā;

8.4. bīstamo vielu atrašanās vietas apzīmē atbilstoši normatīviem aktiem par darba aizsardzības prasībām drošības zīmju lietošanā;

8.5. izstrādā bīstamo vielu atrašanās vietu shematisku attēlojumu (plānu), kuru izvieto pieejamā vietā;

8.6. nosaka evakuācijas maršrutus un pulcēšanās vietas dažāda rakstura negadījumu vai avāriju gadījumiem, ka arī apzīmē tās atbilstoši normatīviem aktiem par darba aizsardzības prasībām drošības zīmju lietošanā;

8.7. bīstamās vielas uzglabā tā, lai:

8.7.1. nepieļautu nepiederošu personu piekļūšanu;

8.7.2. nepieļautu, ka uzglabāšanas iekārtu vai iepakojuma materiāls veido ķīmiskus savienojumus ar iepakoto vai uzglabāto bīstamo vielu vai pakļaujas tās iedarbībai;

8.7.3. nodrošinātu, ka attiecīgo vielu un iepakojuma konstrukcija un materiāls ir izturīgs ražotāja paredzētajos lietošanas un glabāšanas apstākļos un nepieļautu satura zudumu uzglabāšanas laikā;

8.8. nozīmē vienu vai vairākas atbildīgās personas, kas katastrofas, avārijas, negadījuma vai to draudu gadījumā pieņem lēmumu par agrīnās brīdināšanas un informēšanas īstenošanu;

8.9. nodrošina brīvu piekļūšanu manuālās vai tālvadības iedarbināšanas ierīcei, ja tāda uzstādīta, lai īstenotu agrīno brīdināšanu un informēšanu;

8.10. slēdz līgumus ar speciālajiem avārijas un inženiertehniskajiem dienestiem, citām institūcijām un komersantiem, ja paredzams, ka saimnieciskās darbības izraisītā negadījuma vai avārijas rezultātā paaugstinātas bīstamības objekts nespēs nodrošināt reaģēšanas un seku likvidēšanas pasākumus;

8.11. iepazīstina objektā nodarbinātos un objektā uz līguma pamata nodarbinātos ar civilās aizsardzības plānu un tajā paredzētajiem pasākumiem, un viņi to apliecina ar parakstu.

9. Ja paaugstinātas bīstamības objektā izveidota vienība reaģēšanas un seku likvidēšanas pasākumu veikšanai, īpašnieks, atkarībā no objekta darbības rakstura un ņemot vērā tāda notikuma iespējamību, kurš radītu vissmagākās sekas videi, cilvēka dzīvībai, veselībai vai īpašuma, organizē šīs vienības personāla apmācību un nodrošina vienību ar attiecīgu tehnisko aprīkojumu iespējamo negadījumu vai avāriju seku likvidēšanai, ka arī attiecīgu reglamentējošo dokumentu izstrādi, nosakot vienības pienākumus un tiesības, tehnikas un speciālā aprīkojuma veidus un skaitu, individuālos aizsardzības līdzekļus, kā arī iesaistīto darbinieku skaitu un to apmācību.

10. Īpašnieks nodrošina paaugstinātas bīstamības objekta civilās aizsardzības plāna precizēšanu saskaņā ar normatīvajiem aktiem par civilās aizsardzības plāna struktūru, tā izstrādāšanas un apstiprināšanas kārtību.

11. Īpašnieks civilās aizsardzības un katastrofas pārvaldīšanas īstenošanas ietvaros paaugstinātas bīstamības objektā nodrošina šādus pasākumus:

11.1. uztur darba kārtībā inženiertehniskās sistēmas un iekārtas atbilstoši ražotāju noteiktajām prasībām un būvniecības reglamentējošo normatīvo aktu prasībām;

11.2. uztur darba kārtībā nepieciešamās jaudas autonomu rezerves elektroenerģijas barošanas avotu (ģeneratoru), ja riska novērtējuma rezultātā secināms, ka elektroenerģijas piegādes pārtraukšana objektā var būt par cēloni ugunsgrēkiem, nelaimes gadījumiem ar cilvēkiem, kaitējumam citu personu īpašumam vai saimnieciskai darbībai, kaitējumam videi, sarežģītu tehnoloģisko procesu ilgstošai pārtraukšanai, kas izraisa negadījuma vai avārijas situāciju;

11.3. avārijas, negadījuma vai to draudu gadījumā nekavējoties ziņo attiecīgajām valsts, pašvaldības vai citām institūcijām;

11.4. veic paaugstinātas bīstamības objekta civilās aizsardzības plānā paredzētos pasākumus;

11.5. katastrofas, avārijas, negadījuma vai to draudu gadījumā nodrošina personu, kas atrodas paaugstinātas bīstamības objektā, ka arī atrodas apdraudējuma iedarbības zonā ārpus paaugstinātas bīstamības objekta, savlaicīgu agrīno brīdināšanu un informēšanu;

11.6.šo noteikumu 11.5.apakšpunktā noteikto informēšanu vai agrīno brīdināšanu nodrošina, izmantojot skaņas ierīces (skaņas intensitātes līmenis ir vismaz 65 dB un ir par 10 dB augstāks nekā fona troksnis, un to iespējams dzirdēt jebkurā vietā, kur var atrasties cilvēks, maksimālais skaņas intensitātes līmenis 1 m attālumā no skaņas ierīcēm nedrīkst būt augstāks par 120 dB) vai citu risinājumu, kas nodrošina savlaicīgu agrīno brīdināšanu un informēšanu par nepieciešamo rīcību;

11.7.manuālo vai tālvadības iedarbināšanas ierīci, ja tāda uzstādīta, lai īstenotu agrīno brīdināšanu un informēšanu, nodrošina ar paskaidrojošo uzrakstu valsts valodā;

11.8. objektā, kura teritorijā pastāvīgi neatrodas darbinieki, nodrošina ierīces kas veic šo noteikumu 11.5.apakšpunktā noteikto informēšanu vai agrīno brīdināšanu, automātisko vai attālināto iedarbināšanu;

11.9.atkarībā no darbības specifikas nodrošina rezerves (avārijas) tvertnes bīstamo vielu un bīstamo atkritumu savākšanai, absorbentus, bonas un citus resursus iespējamo negadījumu vai avāriju seku ierobežošanai un mazināšanai, kā arī nodrošina to atbilstošu uzturēšanu, apzīmēšanu un pārbaudi;

11.10. atkarībā no darbības specifikas nodrošina nodarbinātos ar nepieciešamajiem individuālajiem aizsardzības līdzekļiem, laikus organizējot to uzturēšanu, apzīmēšanu un pārbaudi;

11.11. nodrošina atbilstošu aprīkojumu cietušo pārvietošanai A un B kategorijas paaugstinātas bīstamības objektos (aprēķinot aprīkojuma daudzumu cietošo pārvietošanai, ņem vērā sliktākā scenārija izvērtējumu, bet ne mazāk ka vienu aprīkojuma vienību cietušo pārvietošanai uz 50 nodarbinātajiem);

11.12. organizē civilās aizsardzības un katastrofas pārvaldīšanas mācības saskaņā ar normatīvajiem aktiem par civilās aizsardzības un katastrofu pārvaldīšanas mācību veidiem un organizēšanas kārtību:

11.12.1. A kategorijas un B kategorijas paaugstinātas bīstamības objektos – praktiskās civilās aizsardzības un katastrofas pārvaldīšanas mācības ne retāk kā reizi trijos gados;

11.12.2. C kategorijas paaugstinātas bīstamības objektos – teorētiskās civilās aizsardzības un katastrofas pārvaldīšanas mācības ne retāk kā reizi trijos gados.

**IV. Noslēguma jautājumi**

12. Atzīt par spēku zaudējušiem Ministru kabineta 2007. gada 18.septembra noteikumus Nr.626 “Noteikumi par paaugstinātas bīstamības objektu noteikšanas kritērijiem un šo objektu īpašnieku (valdītāju, apsaimniekotāju) pienākumiem riska samazināšanas pasākumu nodrošināšanai” (Latvijas Vēstnesis, 2007, 153, nr.).

13. Īpašnieks šo noteikumu 11.6. un 11.8. apakšpunktā prasības nodrošina ne vēlāk kā līdz 2020.gada 1.septembrim.

Ministru prezidents M.Kučinskis

Iekšlietu ministrs R.Kozlovskis

Petuhova, 67075877

jevgenija.petuhova@vugd.gov.lv